Christoffer Stixrud

Christoffer Stixrud (født 29. mai 1900 i Kristiania, død 17. desember 1968) var en norsk maler og grafiker.

Studier og liv 

Stixrud ble født i Kristiania. Han var sønn av Teodor S. og Mathea Enerholm. Gift med Olaug Longva. Han studerte ved Statens kunstakademi mellom 1923 og 1927 under Christian Krohg, Halfdan Strøm og Jean Heiberg, og ved Statens håndverks- og kunstindustriskole 1924 - 25, 1930 - 31. Stixrud var hovedsakelig by- og folkelivsskildrer. Han hentet sine motiver fra Oslos og Paris' gater der menneskene utgjør en viktig faktor i miljøet. Han var ikke opptatt av å formidle det samfunnskritiske aspekt, men malte flyktige øyeblikksituasjoner av hverdagsmennesker i forskjellige aktiviteter. Å gjengi menneskene på kino, sirkus o.l. gav ham mulighet til å framstille kunstig belysning og dens virkning på motivene. Stixruds tidligste produksjon var preget av et raskt, impresjonistisk strøk og en behersket fargeskala, ofte med grått som grunntone og med noen få, spenningsbærende fargeflekker. I slutten av 50- begynnelsen av 60-årene fikk penselstrøk og farge større betydning. Strøket ble bredt og pastost, og fargen drevet opp i intensitet. Ada (1963, NG) er et vellykket eksempel på dette.

Kunstnervirksomhet 

Stipender, Reiser og Utenlandsopphold

 1925 - 29 Benneches legat
 1928, -30 Schäffers legat
 1930 Finnes legat
 1931 Røwdes legat
 1927 Studiereiser til Paris og Nederland
 1932 Studiereise til Paris
 1950 Studiereise til Nord-Frankrike
 1957 Studiereise til Italia, Tyskland og Spania

Separatutstillinger

 1933 Oslo Kunstforening, -50 Oslobilleder og -79 Minneutstilling
 1951 Sarpsborg, Moss og Fredrikstad kunstforeninger
 1952 Larvik, Hamar, Sandefjord, Rjukan og Drammen kunstforeninger
 1954 Trondheim kunstforening
 1957 Kunstnerforbundet
 1957 Skiens FG
 1960 Galleri Paletten

Kollektivutstillinger

 Høstutstillingen 1924, 1926 - 28, 1930 - 33, -39, -45, -48, -52, 1956 - 57, -59, -61, 1968 - 69
 Oslo Kunstforening 1924
 UKS Vårutstilling 1927
 UKS utstilling i Kunstnernes Hus 1935 - 36
 NG retr.utst. 1940
 UKS jubileumsutstilling i Kunstnernes Hus 1957

Offentlige arbeider

 Utsmyking Vinstra hotell 1949
 Representert i Nasjonalgalleriet, OB og Moss kunstgalleri
 Innkjøpt av Det kongelige slott, KA, Oslo kommunes kunstsamlinger, Landsorganisasjonen og Flekkefjord kunstforening

Referanser

Litteratur 
Norsk kunstnerleksikon

Eksterne lenker 
 Ada - maleri i Nasjonalgalleriets samlinger
 Heia - maleri i Nasjonalgalleriets samlinger

Norske malere
Personer fra Oslo